钦定古今图书集成/明伦汇编/氏族典/第500卷 > 《凌迪知万姓统谱》 > 寇谦之
## 钦定古今图书集成/明伦汇编/氏族典/第500卷 > 《凌迪知万姓统谱》 > 寇谦之

按《万姓统谱》：谦之，昌平人，遇仙人成功兴，与之游嵩
华，食仙药，遂隐嵩阳。元魏始光中，召至阙，谦之一日
谓弟子曰：“昨梦功兴召我于中岳仙宫。”遂羽化，有青
气如烟，从口中出，天半乃消，其体渐缩，识者谓尸解。
后东郡沈猷见谦之在嵩山，身作银色，光明如日，始
知其为仙矣。